Ako oslabi iskustvo Boga, nestaje i osjećaj za grijeh – to je stvarnost koja se u današnje vrijeme osjeća vrlo raširenom, upozorio Benedikt XVI. Vatikan, (IKA) –
Potrebno se vratiti u ispovjedaonicu, mjesto na kojemu se slavi sakrament pomirenja, ali i mjesto na kojemu valja češće "boraviti" da bi vjernik pronašao milosrđe, savjet i utjehu, i da bi osjetio da ga Bog voli i razumije, istaknuo je 11. ožujka papa Benedikt XVI. primajući svećenike, sudionike tečaja o sudištu koje ocjenjuje unutarnji vidik ljudskih djela, koji je organizirala Apostolska pokorničarna. Papa ih je potaknuo da ljepotu i veličinu Gospodinove dobrote pokažu današnjim ljudima koje stavlja na kušnju relativizam koji zamračuje savjesti.